*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*68. számú előterjesztés*

Bátaszék Város Önkormányzat Képviselő-testületének 2022. április 13-án

15.30 órakor megtartandó ülésére

a TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú projekt pályázatának benyújtásához szükséges megalapozó dokumentum tartalmának jóváhagyása

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Pénzügyileg ellenőrizte:** Tóthné Lelkes Erika pénzügyi irodavezető**Tárgyalja:**-  |

 **Tisztelt Képviselő-testület!**

Közzétételre került a 2021-27-es időszak egyes pályázati felhívásai. A TOP\_Plusz-3.3.2-21 Helyi egészségügyi és szociális infrastruktúra fejlesztése pályázat keretében támogatható a jó minőségű közszolgáltatásokhoz való hozzáférés javítása érdekében egészségügyi alapellátás, járóbeteg szakellátás, prehospitális sürgősségi ellátás, valamint szociális alapszolgáltatások és gyermekjóléti alapellátások fejlesztése. Az infrastruktúra fejlesztés, során a már működő ellátások fejlesztése (kivéve: jelzőrendszeres házi segítségnyújtás esetén) támogatható:

1) felújítás, korszerűsítés (beleértve az épületgépészeti, épületvillamossági és épületszerkezeti fejlesztéseket),

2) átalakítás,

3) bővítés,

4) új épület építése,

5) ingatlankiváltás,

6) funkciójukat vesztett épületek hasznosítása, funkcióváltás.

7) az épülethez tartozó, telekhatáron belüli külső terek (udvar, zöldfelület) kialakítása, átalakítása, felújítása (beleértve kerítés építését, felújítását).

A területspecifikus melléklet alapján Dél-Tolna fejlesztési célterületre elkülönített indikatív keretösszeg 880 millió Ft., a vissza nem térítendő támogatás indikatív keretösszege minimum 100 millió Ft, maximum 400 millió Ft.

A támogatási kérelem benyújtásának időtartama: 2022. április 1. - 2022. május 2.

A részletes tervezési programot Bátaszék Város Önkormányzat Képviselő-testülete a 177/2021.(V.28.) önkormányzati határozatával fogadta el.

Bátaszék Város Önkormányzatának Képviselő-testülete 22/2022.(I.26.) önkormányzati határozatával a pályázat benyújtásához szükséges megalapozó dokumentumok készítésére a vállalkozót kiválasztotta.

A vállalkozó elkészítette a dokumentációt, mely jóváhagyásának vonatkozásában a Képviselő-testület a 2022.03.23. napon tartott ülésén nem döntött.

A tervezővel együtt áttekintésre kerültek a különböző változatok, melyek az alábbi műszaki tartalommal valósítható meg 2022. évi árakon:

**"A" változat:**

536.860.015,- + Áfa=681.812.219,- bruttó

*tervezési program kiírásnak megfelelő változat, 30 fő nappali ellátott + 10 fő demens*

508.000,- Ft / m2 (bruttó)

Teljesen új épülettel.

**"B" változat (I. ütem):**

313.385.200-, + Áfa = 397.999.204,- bruttó

*30 fő nappali ellátott*

- nincs demens ellátott

- nincs beépített tetőtér

- gondozói irodák és helyiségek az udvari szárny földszintjén vannak

- népkonyha / fizikóterápia / gyógytorna funkciók megmaradtak

- módosított gépészet / villamos

539.000,- Ft / m2 (bruttó)

Teljesen új épülettel.

**"B" változat (II. ütem):**

223.474.368,- + Áfa = 283.813.015,- (bruttó)

- "A" változat szerinti teljes funkciók és alaprajzi kiosztás

- gépészet / villamos rendszer bővítése

Teljesen új épülettel.

**"C" változat:**

340.000.000,- + Áfa = 432.000.000,- bruttó

*30 fő nappali ellátott (nincs demens ellátott)*

- nincs udvari szárny

- nincs fizikóterápia

- nincs gyógytorna

- nincs népkonyha

- minimálisan beépített tetőtér

- teljes gépészet / villamos

573.000,- Ft / m2 (bruttó)

Teljesen új épülettel.

**"D" változat:**

328.345.800,- + Áfa= 417.000.000,- bruttó

*30 fő nappali ellátott - jelenlegi épületben*

*+ 10 fő demens - új utcafronti szárnyban*

*+ udvari szárnyban kiegészítő funkciók*

- nincs fizikóterápia

- nincs gyógytorna

- nincs népkonyha

- teljes gépészet / villamos

467.500,- Ft / m2 (bruttó)

Meglévő épület átalakításával és új épület építésével.

A meglévő épület meglévő szerkezeteinek jó állapotba hozása (ez előre nem látható) további költségeket generálhat.

A megpályázható maximális keretösszeg nem fedi le a megvalósítás teljes összegét. A fennmaradó megvalósítási költséget az önkormányzat 2023. évi költségvetésének terhére saját forrásból, vagy fejlesztési célú hitel igénybevételével biztosíthatja, vagy egyedi kormánydöntés egészítheti ki. Szükséges még megvizsgálni azt a lehetőséget is, hogy I. és II. ütemű megvalósítással létrehozható-e rendeltetésszerű használatra alkalmas épületrész.

Javasoljuk a megalapozó dokumentum „B” változatának jóváhagyását.

***H a t á r o z a t i j a v a s l a t :***

**TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú projekt pályázatának benyújtásához szükséges megalapozó dokumentum jóváhagyására**

Bátaszék Város Önkormányzata Képviselő-testülete;

a TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú projekt pályázatának benyújtásához szükséges megalapozó dokumentumot – annak „B” változatát - jóváhagyja.

*Határidő: -*

*Felelős*: Bozsolik Zoltán mb. városüzemeltetési irodavezető

 (határozat megküldéséért)

*Határozatról értesül*: TIRINGER Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár